馬來西亞徽

馬來西亞國徽係馬來西亞嘅國家象徵同標誌。

頂端嘅新月同星象徵住伊斯蘭教。星嘅十四芒象徵住馬來西亞嘅十三個州同馬來西亞聯邦政府之間嘅平等關係。盾牌上嗰五把馬來短劍代表前馬來屬邦，即係玻璃市、吉打、吉蘭丹、登嘉樓同柔佛。

紅色、白色、黑色同黃色條紋代表前馬來聯邦，即霹靂、雪蘭莪、森美蘭同彭亨。其中黑同白係彭亨州旗嘅顏色；紅同黃係雪蘭莪州旗嘅顏色；白、黃、黑係霹靂州旗嘅顏色；黃、黑、紅係森美蘭州旗嘅顏色。

檳榔樹同埋檳威大橋象徵住檳城。馬六甲樹代表馬六甲。沙巴州州徽代表沙巴，而沙撈越州州徽嘅犀鳥代表沙撈越。

大紅花係馬來西亞國花，佢象徵馬來西亞聯邦政府。國徽兩側嘅護盾獸——馬來亞虎象徵住人民嘅勇敢同堅強。

國徽下面嘅綬帶左右分別以羅馬字母同爪夷文寫住馬來語嘅國家格言：團結就是力量。綬帶嘅黃色為皇室顏色。

歷代國徽

使用 

馬來西亞國徽係馬來西亞最高元首使用，成日用喺各個聯邦政府部門大廈同埋印喺馬來西亞護照封面。

國徽
馬來西亞